Ole Andreas Devold
Store norske leksikon,Teknologi og industri,Teknologi- og industrihistorie,Norsk teknologi- og industrihistorie,Norsk tekstilindustrihistorie
Ole Andreas Devold var en norsk gründer og industrileder. Han etablerte trikotasjefabrikk og veveri. I en periode var Devolds veveri et av landets største.
Bakgrunn Ole Andreas Devold vokste opp i en slekt der farger- og veverfaget hadde lange tradisjoner. Som ung gikk han i fargerlære hos faren, og i 1847 reiste han til Hamburg for å utdanne seg i faget. Fabrikkdrift Etter hjemkomsten fra Hamburg i 1849 drev Devold fargeri. I 1850 kjøpte han en eiendom, og i 1853 grunnla han en trikotasjefabrikk.Omsetningen var god og i 1862 anla Devold et dampdrevet spinneri på eiendommen. Det viste seg straks at det var behov for mer energi for å utvide produksjonen. I 1870 kjøpte han eiendommen Langevåg med tilhørende elv. To år senere var Devolds nye ullveveri klart for drift. Følgende år var det en kraftig vekst i firmaet. Deres fleste kundene bodde langs norskekysten. I tillegg hadde hadde firmaet utstrakt eksport til Sverige. Devold reiste i perioder månedlig til Sverige for å vedlikeholde kundegrunnlaget.De siste årene av sitt liv var Ole Andreas Devold syk. I 1886 overdro han firmaet til sønnene Olaf, Robert og Gustav Devold, og det fikk navnet O. A. Devolds Sønner. På tross av sykdom fulgte han firmaets utvikling helt til han døde i 1892. Firmaet drives i dag videre som Devold of Norway. Ingen i Devold-familien er lenger involvert i driften. Ole Andreas Devold, oldebarn av grunnleggeren, var den siste fra familien som arbeidet i bedriften. Les mer i Store norske leksikon Ole Andreas Devold i Norsk biografisk leksikon Devold of Norway den industrielle revolusjon Litteratur Grieg, Sigurd (1948–1950). Norsk tekstil 1–2, Tanum